Нарач (курортны пасёлак)

На́рач (трансліт.: Narač, руск.: Нарочь) — курортны пасёлак у Мядзельскім раёне Мінскай вобласці Беларусі. Геаграфія Знаходзіцца на беразе возера Нарач, за 18 км ад горада Мядзел, за 31 км ад чыгуначнай станцыі Паставы на лініі Варапаева—Лынтупы; на аўтамабільнай дарозе Мінск—Паставы. Насельніцтва 3495 чал. (2017). Гісторыя Заснаваны 26 верасня 1964 года. У кастрычніку 1964 года вызначаны межы курортнага пасёлка, у яго склад уключаны вёскі Купа, Сцепянёва і Урлікі Нарацкага пассавета Мядзельскага раёна, а таксама санаторый, дамы адпачынку, турысцкая база і піянерскія лагеры. Насельніцтва 1995 — 4,2 тыс. чал. 2006 — 3,4 тыс. чал. 2016 — 3481 чал. 2017 — 3495 чал. Эканоміка Турыстычны комплекс «Нарач». Санаторыі «Нарач», «Нарачанскі бераг», «Спадарожнік», «Белая Русь», «Прыазёрны». Яхт-клуб «Нарачанскі». Гасцініца «Нарач», гасцявы дом «Возера Нарач» і інш. Рыбакамбінат. Працуе даследчая Нарачанская азёрная станцыя. Парк Парк закладзены ў ХІХ стагоддзі на плошчы 3 га, збярогся часткова. Парадная частка мае сіметрычна-восевае рашэнне. Уезд фіксаваны дзвюма парамі куліс з елкі і таполі белай, цэнтральная частка партэра дэкарыравана бэзам. Пейзажная частка парку займае дзве тэрасы. Яна ўключае дрэвавыя групы, паляны і водную сістэму. У дрэвастоі пераважаюць мясцовыя віды, з экзотаў захаваліся піхта сібірская, сасна румелійская, ліпа еўрапейская і інш. Зноскі Літаратура На́рач // Беларусь: энцыклапедычны даведнік / Рэдкал. Б. І. Сачанка (гал. рэд.) і інш.; Маст. М. В. Драко, А. М. Хількевіч. — Мн.: БелЭн, 1995. — С. 515. — 800 с. — 5 000 экз. — ISBN 985-11-0026-9. Республика Беларусь. Атлас охотника и рыболова: Минская область / Редактор Г. Г. Науменко. — Мн.: РУП «Белкартография», 2009. — 60 с. — 20 000 экз. — ISBN 978-985-508-174-7. (руск.) Ліст карты N-35-42. Выданне 1986 года. Стан сяцовасці на 1980 год. (руск.) Спасылкі На Вікісховішчы ёсць медыяфайлы па тэме Нарач Геаграфічныя звесткі па тэме Нарач на OpenStreetMap